《和刘原父舍人乐郊诗》
宋代·梅尧臣

太守东平来，固殊阮步兵。
步兵醉乘驴，太守整佩缨。
事物既已遗，驾车出东城。
园荒久不治，道路生棘荆。
地僻人马入，草间孤兔惊。
旧池堙犹窊，遗址岿不平。
窊者使之浚，岿者使之营。
博野高榭起，陈渔危台成。
榭前东山秀，台下庐泉清。
傍坞梧竹暗，翳水芹藻并。
渠渠有深堂，燕宾飞至觥。
芍药广陵美，谑赠郑女情。
公子莫言归，古人未以轻。
欲知学山简，倒载去欹倾。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。